
 11.12.2012
 BG
 Официален вестник на Европейския съюз
 L 337/37
 РЕГЛАМЕНТ ЗА ИЗПЪЛНЕНИЕ (ЕС) No 1180/2012 НА КОМИСИЯТА
 от 10 декември 2012 година
 за изменение на Регламент (ЕИО) No 2454/93 за определяне на разпоредби за прилагане на Регламент (ЕИО) No 2913/92 на Съвета за създаване на Митнически кодекс на Общността
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕИО) No 2913/92 на Съвета от 12 октомври 1992 г. относно създаване на Митнически кодекс на Общността (1) („Кодексът“), и по-специално член 247 от него,
 като има предвид, че:
 (1)
 На 1 декември 2012 г. Република Турция се присъедини като договаряща се страна към Конвенцията за общ транзитен режим от 20 май 1987 г., сключена между Европейската икономическа общност, Република Австрия, Република Финландия, Република Исландия, Кралство Норвегия, Кралство Швеция и Конфедерация Швейцария („Конвенцията“). С Решение No 4/2012 на Съвместния комитет на ЕС—ЕАСТ по общия транзитен режим от 26 юни 2012 г. (2) Конвенцията беше изменена с цел адаптиране на документите за гаранция за общия транзитен режим с оглед на присъединяването на Турция към Конвенцията. Съответните документи за гаранция на режима на общностния транзит, предвидени в Регламент (ЕИО) No 2454/93на Комисията (3), следва да бъдат съответно адаптирани.
 (2)
 Тъй като съгласно Решение No 4/2012 се изисква да се използват адаптираните към присъединяването на Турция от 1 декември 2012 г. документи за гаранция, съответните документи за гаранция, изисквани с Регламент (ЕИО) No 2454/93, следва също да бъдат адаптирани, считано от тази дата. Въпреки това следва да бъдат определени правила с цел да се позволи използването на документите за гаранция в съответствие с образците, приложими преди 1 декември 2012 г., за известен преходен период и при условие, че се извършват необходимите адаптации.
 (3)
 Поради това Регламент (ЕИО) No 2454/93 следва да бъде съответно изменен.
 (4)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕИО) No 2454/93 се изменя, както следва:
 1.
 Приложение 48 се заменя с текста, изложен в приложение I към настоящия регламент.
 2.
 Приложение 49 се заменя с текста, изложен в приложение II към настоящия регламент.
 3.
 Приложение 50 се заменя с текста, изложен в приложение III към настоящия регламент.
 4.
 В приложение 51, в клетка 7 думата „Турция“ се вмъква между думите „Швейцария,“ и „Андора“.
 5.
 В приложение 51а, в клетка 6 думата „Турция“ се вмъква между думите „Швейцария,“ и „Андора“.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Той се прилага от 1 декември 2012 г.
 Икономическите оператори може обаче да използват до 30 ноември 2013 г. образците, определени в приложения 48, 49, 50, 51 или 51а към Регламент (ЕИО) No 2454/93, изменен с Регламент за изпълнение (ЕС) No 1159/2012 на Комисията (4), при условие че се извършват необходимите географски адаптации и адаптации относно служебния адрес или упълномощения представител.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 10 декември